
KATA PENGANTAR 


Bismillahi walhamdulillah, 
wassalatu wassalamu “ala Rasiilillah 


Sejarah Melaka menjadi satu topik penting bagi Alam 
Melayu, khususnya Malaysia. Namun, topik yang sangat 
penting ini masih belum selesai sehingga ke hari ini. 

Para ilmuwan dan sejarawan, masing-masing tidak 
bersepakat dalam menentukan tarikh pembukaan Kota 
Melaka. Antara faktor utama bagi hal tersebut ialah 
kecenderungan untuk mempercayai sumber tertentu 
berbanding sumber yang lain. 

Namun, memang menjadi tabiat ilmu sejarah itu 
sendiri yang sukar untuk mencapai suatu fakta yang 
mutlak yang tiada langsung keraguan padanya. Bagaimana 
sekalipun, usaha pengkajian perlulah diteruskan kerana, 
jika takdapat semua, janganlah pula ditinggalkan semua. 

Kali ini Baytul Hikma ingin mempersembahkan satu 
lagi sumber sejarah yang boleh dijadikan rujukan dalam 
menentukan tarikh pembukaan Kota Melaka, iaitu sebuah 
karya Abdullah Munsyi mengenai asal-usul keturunan 
Raja-Raja Melayu yang beliau ringkaskan daripada kitab 
“Sejarah Melayu”. Kami namakannya “Pusaka Melayu”. 

Semoga karya ini dapat membantu kajian-kajian sedia 
ada, insha-Allah. Selamat mengkaji. 


NASEER SOBREE 
Pengasas-Pengarah Baytul Hikma 


MUKADIMAH TRANSLITERASI 


Perumian Sebahagian Manuskrip Melayu ‘Tahun 
1820-1841 (MS Indo 14, Harvard University) 
Oleh: Arsyad Mokhtar 


Bismillah 


Alhamdulillah dapat saya selesaikan perumian sebahagian 
daripada kumpulan manuskrip jawi yang dihimpunkan 
dalam satu jilid, tersimpan di Universiti Harvard. 
Sebahagian daripadanya tidak saya rumikan kerana tidak 
menarik minat saya buat masa ini. 

Bahagian terbesar manuskrip ini adalah hasil tulisan 
tangan Abdullah Munsyi yang terkenal itu. Bahagian 
yang sangat menarik minat saya adalah salasilah Raja-raja 
Melayu yang dituliskan oleh beliau yang merangkumi kisah 
kerajaan Singapura Tua, pembukaan Melaka yang sangat 
berbeza dengan kisah Parameswara (bahkan tiada langsung 
disebutkan nama Parameswara) dan paling penting 
kesemua peristiwa besar itu dinyatakan tahun Hijrahnya. 
Berkemungkinan juga perkara ini akan membuka lembaran 
baru (atau polemik) pensejarahan negara, khasnya Melaka. 

Tidak kurang menarik juga adalah catatan ayah 
Abdullah Munsyi, iaitu Munsyi Abdul Kadir berkenaan 
pelayarannya mengumpulkan kitab-kitab hikayat di Riau, 
Lingga dan Terengganu. Kisah ini ada disentuh sepintas 
lalu oleh Abdullah Munsyi dalam Hikayat Abdullah, tetapi 
di sini diceritakan dengan agak terperinci. 


Seterusnya adalah segugus Syair Cinta Berahi yang 
indah, dinyatakan di salah satu rangkapnya bahawa 
dikarang oleh Hamid Kerani. Kemudian diikuti beberapa 
surat, seterusnya diakhiri dengan surat yang berkaitan 
Kedah, menerbitkan rasa geram terhadap permainan 
jahat Inggeris bermain kayu tiga bersama Siam dalam 
menjahanamkan Kedah. Apapun, sejarah yang berlalu itu 
eloklah direnung sebagai iktibar oleh kita dalam mendepani 
hari ini dan hari-hari muka. 

Perumian ini saya lakukan khas untuk projek 
buku digital pdf percuma yang diusahakan dengan 
kerjasama pihak Baytul Hikma. Kesempatan ini saya 
ambil untuk merakamkan jutaan terima kasih kepada 
semua. Tidak lupa, marilah kita doakan kebaikan untuk 
para penulis manuskrip ini, Abdullah Munsyi dan lain- 
lain yang menjadi jambatan antara kita dan masa lalu. 
Rahimahumullah rahmatan гоаѕѓаћ. Amin. 


Kepada semua, selamat membaca! 
Wassalam 

ARSYAD MOKHTAR 

Khamis, 05 September 2019, 


7:39 malam, 
Pendang, Kedah Darul Aman 

Abdullah Munsyi 


Transliterasi 


Arsyad Mokhtar 


(m/s. 19) 


Bahawa Ini Asal Keturunan Raja-Raja Melayu 
Yang Telah Diringkaskan Daripada 
Kitab Sejarah Melayu 


Bahawa mulanya asal Raja Melayu dari Sri Turi Buana. 
Baginda itu keturunan daripada Raja Iskandar Zulkarnain, 
telah datang di Pulau Andalas tempatnya di bawah 
perintah Demang Lebar Daun. Maka apabila Demang itu 
berjumpa dengan Sri Turi Buana itu, maka menyembahlah 
ia akan dia serta diserahkan oleh Demang Lebar Daun 
akan segala kerajaan negeri yang di bawah perintah 
Demang itu. 

Syahdan, maka diangkatlah raja akan Sri Turi Buana. 
Maka ia itulah raja yang pertama Raja Melayu. Maka 
dijadikannya itu kepada sanah 575 dari hijrah Nabi, 
tetapi orang Melayu pada waktu itu belum masuk agama 
Islam. Kemudian daripada itu, maka Sri Turi Buana 
berangkatlah dari Pulau Andalas itu berlayar ke seberang, 
tanah Riau itu namanya; ertinya kepada bahasa Parsi “di 


bawah angin”.' 

Maka tempat itu namanya Hujung Tanah. Di situlah 
Sri Turi Buana membuat kota. Maka bernama kota itu 
Singapura. Maka diamlah baginda itu di sana. Maka 
memerintah ia atas kaumnya sampailah kepada sanah 623. 
Setelah itu, Sri Turi Buana (m/s. 20) pun mangkatlah. 

Maka diganti dalam kerajaan itu Paduka Dikarang 
Wira. Baginda itu memegang perintah atas orang Melayu 
sampai kepada sanah 638. Maka dibaikinya kota Singapura 
itu akan jadi kuasa melawan kerajaan Menjapahit. 

Maka diganti Paduka Dikarang Wira itu oleh Sri 
Rama Wikram. Baginda itu muda-muda dan berani. 
Maka dengan adilnya memegang perintah selama-lama 
hidupnya. Tetapi dengan takdir Allah, datanglah susah atas 
kaumnya kerana mangkat baginda itu muda, pada sanah 
638. 

Maka diganti oleh Sri Maharaja. Demikianlah juga 
tiada hidup lama. Maka mangkatlah ia pada sanah 663. 

Maka diganti oleh Sri Iskandar Syah. Baginda itu 
pun melawan dengan beraninya sampai tiada dapat lagi 
kepada Raja Menjapahit. Kemudian daripada melawan 
tiga tahun lamanya, maka alahlah dia, lalu berangkatlah 
dari Singapura berjalan darat menuju barat laut. Maka 
berhentilah ia pada suatu tempat. Maka diperbuatnyalah 
sebuah kota, namanya Melaka.” Maka adalah kota itu 
diperbuatnya halus' sampai termasyhurlah namanya itu ke 
mana-mana. 


Maka Sri Iskandar Syah apabila ia dalam kerajaan dua 


Yakni, nama Riau itu berasal daripada bahasa Parsi, bermaksud “di 
bawah angin”. —pent. 

Yakni Melaka diasaskan pada tahun 666 Hijrah. -pent. 

Yakni rapi dan berseni. -pent. 


puluh lima tahun, (m/s. 21) iaitu tiga tahun di Singapura 
dan dua puluh dua tahun di Melaka, maka mangkatlah 
baginda waktu itu. Lalu diganti oleh Sultan Megat pada 
sanah 678. Maka baru dua tahun diangkat raja, maka 
mangkatlah ia pula. 

Lalu diganti oleh Sultan Mahmud Syah. Baginda itu 
terlalu kuasa kerana pada tatkala ia dalam kerajaan, segala 
tempat yang dekat-dekat di situ di bawah perintahnya, 
iaitu negeri Bintan dan Lingga, Johor, Patani, Kedah, 
Perak dan lain-lainnya sampai ke seberang Pulau Andalas, 
iaitu Kampar dan Haru'. Maka sekalian itu pun di bawah 
perintahnya. Maka baginda itu pula yang pertama masuk 
agama Islam. Maka dikahwinkan dengan puteri Rokan. 
Maka dari nikah itu jadi kuasa pula ia memegang perintah 
atas negeri Rokan. Maka mangkatlah baginda itu pada 
sanah 747. 

Maka diganti anak putera Sultan Abu Said. Sultan 
itu dibunuh oleh raja Rokan. Maka apabila ia memegang 
perintah belum dua tahun, maka diganti pula oleh Sultan 
Muzaffar Syah. Maka baginda itu terlalu budiman dan 
cerdik. Maka dialah yang mengeluarkan surat adat istiadat 
dan undang-undang orang (m/s. 22) Melayu, lagi berani 
juga. 

Dan termasyhurlah namanya waktu itu Sri Nara 
Diraja, panglima Sultan Muzaffar Syah, kerana apabila 
dikirim oleh raja Siam, Bo Ninya namanya, panglimanya 
Awi Cakra mau mengambil negeri Melaka dengan 
beberapa banyak orangnya dan kapal diserangi oleh Sri 
Nara Diraja. Maka kemudian raja Siam pun mangkat. 
Maka diganti oleh Su Pundan. Maka dia pula berangkat 


+ Aru. -pent. 


dari Siam ke Melaka mau mengambil negeri itu. Tetapi ia 
pun diserang juga seperti ayahnya oleh panglima Sri Nara 
Diraja. 

Kemudian daripada itu, mangkatlah Sultan 
Muzaffar Syah. Maka diganti oleh Sultan Mahmud Syah 
yang termasyhur nama. Maka tiada berapa lamanya, 
mangkatlah ia. 

Maka diganti oleh puteranya yang bernama Sultan 
Mansur Syah pada sanah 789. Maka Mansur Syah itu 
kahwin dengan puteri anak raja Menjapahit, Radin Galuh 
Cendera Kirana. Maka diberi oleh Radin Galuh Cendera 
Kirana itu negeri Indragiri yang dia empunya kepada 
menantunya, Sultan Mansur Syah itu.” Maka ditaruh oleh 
Mansur Syah (m/s. 23) raja yang memegang perintah atas 
negeri Indragiri. Maka raja-raja Indragiri turut kepada 
Melaka daripada waktu itulah sampai sekarang. Maka 
Sultan Mansur Syah memegang perintah dalam negeri 
Melaka sampai ia mangkat pada sanah 852. 

Maka digantilah oleh anaknya yang bernama Sultan 
Alauddin. 

Maka Sultan Alauddin diganti pula oleh Sultan 
Mahmud Syah pada sanah 882. Sultan Mahmud Syah itu 
memegang perintah dalam Melaka dua puluh sembilan 
tahun. Dan lagi, ia memegang perintah duduk di negeri 
Johor kerana ia lah raja tatkala orang Portugis datang ke 
Melaka, maka diserang oleh Portugis. Dari Melaka berjalan 
ke Johor. 

Maka diganti sultan itu oleh anaknya, Ahmad Syah 


° Berdasarkan penjelasan ini, ternyata bahawa Radin Galuh Cendera 
Kirana bukanlah nama tuan puteri yang dikahwini oleh Sultan 
Mansur, tetapi nama raja Menjapahit itu sendiri. Sedangkan nama 


tuan puteri itu tidak disebutkan. Wallahu a’lam. —pent. 

pada sanah 918. Maka sultan itulah yang berdamai dengan 
Portugis pada sanah 919. Sampai kepada sanah 922, Sultan 
Ahmad Syah angkat perang pula memukul orang Portugis. 
Pada sanah 945 maka mangkatlah Sultan Ahmad Syah. 

Maka diganti oleh Sultan Alauddin Syah yang kedua. 

Maka sultan itu diganti pada sanah 964 oleh Sultan 
Abdul Jalil Syah yang memegang perintah sampai kepada 
sanah 996. Waktu itulah mangkat pula Sultan Abdul Jalil 
Syah. (m/s. 24) 

Maka diganti oleh Sultan Alauddin Syah yang ketiga. 
Maka waktu itu Holanda masuk ke Johor membuat surat 
perjanjian sahabat bersahabat dengan Sultan Alauddin 
Syah yang ketiga. Pada sanah 1015 maka mangkatlah 
Sultan Alauddin Syah. 

Maka diganti oleh Sultan Abdullah yang diganti pula 
oleh Sultan Mahmud Syah yang kedua apabila mangkat ia 
pada sanah 1026. 

Maka Sultan Mahmud Syah yang kedua itu mangkat 
pada sanah 1029. 

Maka diganti pula oleh Sultan Abdul Jalil Syah yang 
kedua. Maka ia lah sultan yang mendapat Melaka dengan 
penolong Holanda. Maka ia memegang perintah empat 
puluh tujuh tahun. Maka mangkatlah 12 pada sanah 1076. 

Maka diganti oleh Sultan Ibrahim Syah. Maka sultan 
itu memegang perintah sebelas tahun. Mangkatlah ia pada 
sanah 1087. 

Maka diganti oleh Sultan Mahmud Syah yang kedua. 
Maka bertakhta Sultan Mahmud Syah sampailah kepada 
tahun sanah 1101. Waktu itu mangkatlah ia. 

Maka ganti oleh Sultan Abdul Jalil Syah yang ketiga. 
Memegang perintah ia sampai sembilan tahun. Maka 


mangkatlah ia pada sanah 1138. 

Maka diganti oleh Sultan Sulaiman Syah yang 
pertama, memegang perintah dua puluh satu tahun. Maka 
mangkatlah ia pada sanah 1159. 

Maka diganti oleh Sultan Abdul Jalil Syah yang 
keempat. Ia lah yang membuka Riau tuha. Ia memegang 
perintah tiga puluh dua tahun. Maka mangkatlah ia pada 
sanah 1191. 

Maka diganti oleh Sultan Mahmud Syah yang ketiga. 
Ia menunggu Lingga. Memegang perintah tiga puluh 
enam tahun. Maka mangkatlah ia pada sanah 1227. Maka 
ia meninggalkan putera dua orang laki-laki. Yang tua 
bernama Engku Husain, dan yang muda bernama Engku 
Abdul Rahman. 

Maka pada masa Sultan Mahmud Syah mangkat, 
Engku Husain tiada di dalam Lingga. Ia pergi ke Pahang. 
Maka muafakatlah sekalian Datok’-dato’ serta Yang 
Dipertuan Muda Riau melantik Engku Abdul Rahman 
Syah akan ganti baginda pada tahun itu. Tetapi segala 
perkakasan kerajaan dan kebesaran tiadalah diserahkan 
oleh emak tirinya yang bernama Engku Puteri yang dalam 
Riau. Maka ia pun merajuklah membawa dirinya ke 
‘Terengganu. 

Hingga sampai pada sanah 1235 maka apabila 
Holanda menunggu Riau, namanya Admiral Walterback 
dan Tuan Adriaan Koek dan Kapitan Elliot (m/s. 26) 
maka oleh tuan-tuan itu muafakat dengan Yang Dipertuan 
Muda Riau, iaitu Engku Jaafar, menjemput Engku 
Abdul Rahman Syah membawa pulang ke Lingga. Maka 
dilantiklah oleh tuan-tuan itu pula akan jadi sultan. 

Pada masa itu, orang Inggeris bernama Tuan Raffles 

serta dengan Tuan Farquhar pergi ke selat hendak 
membuka negeri. Maka Engku Husain menengar tuan- 
tuan itu hendak membuka negeri, maka ia pun pergilah ke 
selat. Maka diberikannya tanah selat itu kepada Inggeris. 
Maka diangkatlah oleh Inggeris akan Engku Husain itu jadi 
sultan dalam selat. 

Pada sanah 1236, raja Melaka pada masa itu, 
Tuan Timmerman Tjissen pergi ke Riau mengambil 
segala perkakasan kerajaan yang dalam tangan Engku 
Puteri, dibawanya ke Melaka lalu dihantarkannya ke 
Betawi kepada Tuan Jeneral Van Der Klark. Maka 
oleh Tuan Jeneral itu, segala kerajaan dan kebesaran itu 
dihantarkannya kepada Sultan Abdul Rahman Syah di 
dalam Lingga. Maka ia memerintah, pada sanah 1248 
maka ia pun mangkatlah. 

Maka diganti oleh puteranya, Sultan Mahmud Syah. 


[Tamat] 


KKK 


BAYTUL 
HIKMA 

SURAT WALTER SAMUEL 
KEPADA YANG DIPERTUAN ACEH 


SYAIR CINTA BERAHI 


SURAT PENGAKUAN ABDUL KADIR 


SURAT SULTAN AHMAD TAJUDIN HALIM 
SYAH KEPADA GABENOR BONHAM 


SURAT TUAN BONHAM KEPADA 
CHAO PHRAYA PHRAK KLAN 


BAYTUL 
HIKMA 


[SURAT PUTERA SAMBAS 
KEPADA TUAN ROBIN] 


(m/s. 45) Alamat surat daripada kita, Pengiran Putera 
Negara ibn Sultan Sambas, barang disampaikan Tuhan 
Ghani Ghafur datang kepada sahabat, Tuan Robin 
adanya. 

Bahawa ini surat daripada kita, Pengiran Putera 
Negara ibn Sultan Sambas, barang disampaikan Ghani Zul 
Ghafur datang kepada sahabat kita, Tuan Robin. 

Maka adalah kita berkirim sepotong surat kepada 
sahabat kita mengkhabarkan seperti wang sewa di atas 
kapal Safinah Salam yang separuh bayar, banyaknya tujuh 
puluh lima ringit; dan jikalau ada kita minta rupia kepada 
sahabat kita, kerananya rupia kita mau pakai. Itulah 
sebabnya. 

Kemudian lagi, sahabat kita punya peti yang silam 
itu kita suruh ambil kepada sahabat kita, kerananya terlalu 
sempit. Itulah adanya. 

Tersurat kepada 22 haribulan Zulhijjah kepada tahun 
1252. 


[Tamat] 


жжк 


° Terdapat kesilapan tulisan jawinya. —pent. 

BAYTUL 
HIKMA 


[SURAT WALTER SAMUEL KEPADA 
YANG DIPERTUAN ACEH] 


(m/s. 49) Bahawa ini surat kasih sayang tulus ikhlas yang 
tiada berkesudahan selagi ada peredaran cakrawala 
matahari dan bulan, daripada beta’, Mister Walter Samuel 
Cracker Pat barang diwasalkan® Tuhan Sarwa Alam apa 
kiranya kepada sahabat beta, Paduka Seri Sultan Alauddin 
Jauhar Al-Alam Syah, Yang Dipertuan Aceh yang sangat 
arif bijaksana pada hal melakukan berkasih-kasihan, pandai 
mengambil hati sekalian handai taulannya karib dan ba’id’. 

Waba'dahu, 

Dari itu ehwal, adalah surat sahabat beta beri mari 
pada enam belas haribulan Rabiul Awwal itu telah 
sampailah pada beta dengan sempurnanya beta terima 
dengan beberapa hormat mulianya. Fahamlah beta 
daripada sekalian perkara yang tersebut di dalamnya. 

Maka tersebut fasal riyal sahabat kita kepada Kapitan 
Cina Cik Huan itu, maka sudah beta panggil Cina Cik 
Huan periksa hendak keluarkan riyal itu. Maka Cik Huan 
tiada mau bayar riyal itu. Lagi katanya ada banyak sudah 
ia belanja-belanja di dalam pekerjaan sahabat beta ada 


Melihatkan penggunaan kata “beta” di sini memungkinkan dua 
perkara. Pertama, si pengirim tidak tahu adat penggunaannya 
dalam bahasa Melayu. Kedua, pengirim tahu dan merasakan 
dirinya setaraf dengan Raja-raja Melayu. Boleh jadi di sana ada 
kemungkinan yang lain. Wallahu a'lam. —pent. 

Disampaikan. —pent. 

Dekat dan jauh. -pent. 


lebih daripada riyal padanya itu,'” konon. Maka pada hati 
beta (m/s. 50) pun kurang percaya seperti kata-kata Cik 
Huan itu. Sebab itu maka beta muafakat buat bicara sama 
tuan-tuan yang pandai bicara perintah court. Maka kata 
tuan-tuan itu, “Tiada guna masuk bicara perintah Raja-raja. Pada 
adat hukum Inggeris tiada dapat, sebab itu jadi kena rugi sahaja.” 

Maka jadi sangatlah susah hati beta tiada boleh 
menolong perintah. Itulah kita maklumkan pergi kepada 
sahabat beta. 

Bermula ada surat daripada Tuan Raja Pulau Pinang 
kepada sahabat beta kepada selikur haribulan Rabiul Akhir 
sepucuk surat itu diberi pergi dalam kapal Bombay serta 
diberi pergi surat kepada Saiful Alam yang minta sahabat 
beta antar. Maka tersebut di dalamnya janganlah ia 
melawan sahabat beta. Dan lagi, ada sepucuk surat diberi 
pergi kepada lima hari Jamadil Awal di dalam sebuah kapal 
raja yang bernama Danels(?) itu. Maka kedua surat ini serta 
salinan yang ada dalamnya itu pada hemat beta kapitan- 
kapitan kapal itu tiada bawa sampaikan kepada sahabat 
beta. 

Maka daripada hal Tuan Raja Pulau Pinang ini 
sangatlah suka hatinya mau menolong daripada barang 
apa kesusahan sahabat beta yang sudah berjanji sama 
wakil Burma, Gabenor Jeneral Yang Maha Mulia itu ada 
sahabat yang terlebih hampir. Sebab (m/s. 51) itu hukum 
Tuan beta ketika beta mau antar surat kepada sahabat 
beta, Tuan Raja suruh antar segala salinan surat itu, boleh 
sahabat beta ketahui. Maka inilah salinan surat-surat 


10 Yakni duit yang telah diberikan oleh Cik Huan kepada Yang 
Dipertuan lebih banyak berbanding duit yang tinggal pada dirinya. 
—pent. 

seperti hukum Tuan Raja itu beri pergi bersama-sama 
surat ini, boleh sahabat beta terima ambil. 

Syahdan lagi, hal beta ini pun sangatlah suka mau 
pandang barang apa pekerjaan yang boleh jadi kebajikan 
atas sahabat beta, sebab sebegini lama beta di dalam 
Pulau Pinang sentiasa hati beta sangat menaruh cinta 
pada hal perintah sahabat beta yang ada betul, Sultan 
Aceh daripada buatan derhaka musuh-musuh sahabat 
beta di tempat mana-mana itu. Maka masa sudah selesai 
perjanjian sahabat beta sama wakil-wakil Gabenor Jeneral 
Yang Mulia, maka jadi terlalu suka hati beta menengar 
khabar-khabar itu. 

Lagi pulak jangan sahabat beta menaruh sangka di 
dalam hati akan perintah Inggeris Pulau Pinang ini tiada 
menolong sahabat beta. Maka pada hati beta, tentu mau ia 
menolong daripada sekarang sampai hari kemudian. Maka 
beta nasihatkan kepada sahabat beta boleh sahabat beta 
jaga baik-baik jangan boleh musuh-musuh sahabat beta itu 
buat pulas tipu dengan perkataan yang manis, jadi sahabat 
beta terboleh di dalam dianya itu ehwal. 

Inilah beta maklumkan perbuat surat pada tujuh belas 
haribulan Jamadil Akhir sanah 1335 tahun. Tamat. 


жук 


21 


BAYTUL 
HIKMA 


(SYAIR CINTA BERAHI] 


(m/s. 55) 
Inilah Syair Cinta Berahi dikarangkan oleh seorang 
Peranakan Keling di dalam negeri 
Melaka adanya 


Hormat mulia disertakan salam, 
Doa di air yang madhul kalam,'' 
Dicampurkan khabar pula di dalam, 
Sebagai kehendak siang dan malam. 


Iaitu daripada fakir dewana, 

Miskin yang daif tambahan hina, 
Barang diwasalkan /lahul Ghina”, 
Mengadap wajah yang bijaksana. 


Iaitu adinda arif bangsawan, 
Lagi akil lagi hartawan, 
Gemilang durja!? manis cumbuan, 


Lemah-lembut barang kelakuan. 


(m/s. 56) Masyhurlah nama yang terpuji, 
Laksana emas sampailah uji, 

Umpama hidangan sedia tersaji, 
Inginlah hati bagai dibaji. 


M Perkataan-perkataan yang indah lagi terpuji/madah. —pent. 
2 Tuhan yang Maha Kaya. —pent. 
B Wajah yang berseri-seri. —pent. 

Ayuh adinda intan kemala, 


Menengar wwit'* abang pun gila, 
Rupa terpandang betapa pula, 


Matilah semut olehnya gula. 


Waba'dah dari itu ayuh jauhari, 
Ehwal kekanda empunya peri, 
Di Pulau Pinang suatu negeri, 
Di sanalah termasa'” sehari-hari. 


Ada kepada suatu masa, 

Ditakdirkan Tuhan Yang Maha Kuasa, 
Diterbangkan oleh angin yang paksa, 
Lantaslah abang mengala’® desa. 


(m/s. 57) Jatuhlah ke dalam bandar Melaka, 
Beberapa merasai azab dan duka, 

Dagang tiada beradik kaka", 

Seperti duduk dalam neraka. 


Sakitnya dagang bukan suatu, 
Segenap perkara tiada tertentu, 
Utama jiwa tulanglah bantu, 
Jika tiada nyawa pun mutu. 


Bunyi siulan. —pent. 

Temasya. —pent. 

Menghala. Yakni pulang ke desa. -pent. 
Kakak. —pent. 

Yakni, matilah. -pent. 

Jika dikurnia dewa yang sakti, 
Hanyalah tuan penyaman hati, 
Emas merah yang baik pekerti, 
Tuanlah patut membela mati. 


Khabar yang panjang kekanda perpandak'”, 
Dipohon sampaikan bagi kehendak, 

Supaya abang menjadi budak”, 

Perbuatlah hamba penyapu bedak. 


(m/s. 58) Jika tiada tuan terima, 
Kerja sedikit sebesar hama, 
Menjadi penyakit selama-lama, 
Berdosalah tuan jiwa utama. 


Jika sudah dibaca surat, 
Fahamkan erti kias ibarat, 
Legakan hati jangan darurat, 
Balaskan khabar dengan isyarat. 


Maksud tuan jikalau nyata, 
Tetaplah kekuatan di dalam cita, 
Sekejap hendak perpandang mata, 
Supaya boleh berkata-kata. 


9 Dipendekkan. -pent. 
2 Hamba abdi. -pent. 

Kekanda laksana burung yang liar, 
Singkat tak sempat meminum ayar”', 
Lusa hari hendak berlayar, 

Niat dicita patut dibayar. 


(m/s. 59) Adapun akan karangan ini, 
Direkakan oleh Hamid Kerani, 
Sebab tiada kawan menemani, 


Tidur tak lena diharu syaitani. 


Syair dikarang terlalu cepat, 

Waktu selumput manakan sempat, 
Jadilah tiada habis makrifat, 
Seperti kehendak dengan pendapat. 


Puji dan puja tamatlah sudah, 
Kerana duduk di dalam gundah, 
Ampunlah tuan paras yang indah, 
Dengarkan pula pantun bermadah. 


Orang menjahit di atas bangku, 
Tudung bertekat di jendela, 
Hairan ajaib di hatiku, 

Kunang berangkat ke kuala. 


(m/s. 60) Tudung bertekat di jendela, 
Mengguli kuau” tidak berbulu, 
Kunang berangkat ke kuala, 

Melihat pulau mudik ke hulu. 


21 Air, —pent. 
2 Sejenis burung. —pent. 

Mengguli kuau tidak berbulu, 
Kuda berjalan dengan pelananya, 
Melihat pulau mudik ke hulu, 
Apa gerangan harti” maknanya. 


Sudahlah nasib untungku tuan, 
Sakitnya tiada lagi berlawan, 
Hidup saya seperti cendawan, 
Sungguh berkaki tiada berjalan. 


Penggal pun dikait-kait, 
Gelenggane”* dalam lambungan, 
Tinggallah tuan baik-baik, 

Saya dibawa peruntungan. 


(m/s. 61) Gelenggang dalam lambungan, 
Entah bertali entah tiada, 

Saya dibawa peruntungan, 

Entah kembali entah tiada. 


Entah bertali entah tiada, 

Orang menjerat di padang temu, 
Entah kembali entah tiada, 
Dalam akhirat kita bertemu. 


[Tamat] 


KKK 


2 Erti. —pent. 
** Sejenis daun. Pent. 

BAYTUL 
HIKMA 


[SURAT PENGAKUAN ABDUL KADIR] 


(m/s 62) Bahawa ini dewasa pada menyatakan adalah 
sahaya jurutulis Abdul Kadir mengaku di dalam surat 
ini adalah sahaya disuruh oleh Tuan Raja John Samuel 
Timmerman Thijssen yang memerintahkan takhta 
kerajaan dalam kota Melaka serta segala takluknya dan 
serta Tuan Raja Muda Adriaan Koek memberi perintah 
kepada sahaya, Abdul Kadir, berlayar akan mencari 
kitab-kitab bahasa Melayu dan hikayat cetera kisah yang 
dahulu-dahulu kala ke negeri Riau dan ke Lingga dan ke 
‘Terengganu. 

Maka adalah Tuan Raja membekalkan lima ratus 
ringgit akan membeli segala kitab-kitab yang adalah 
tersebut namanya kitab itu dalam sepotong kertas atau 
mengupah menyalin yang patut lagi kebenaran dan lagi 
diberi perintah kepada sahaya yang boleh kuasa sahaya 
mengambil belanja akan diri sahaya daripada makan 
minum sahaya orang berdua dengan juru masak sahaya 
dalam ringgit yang lima ratus yang tersebut itu. 

Kemudian sahaya pun berlayarlah dengan izin Tuan 
Besar Raja Melaka dan dengan izin Tuan Raja Muda 
dalam keci Angel?) Kapitan Berthold(?) Kepada tarikh 
sanah 1821 kepada tiga haribulan April. 


3 Beliau ialah ayah kepada Abdullah Munsyi. Dan kisah pemergian 
beliau mencari hikayat ini ada disentuh sedikit oleh Abdullah 
Munsyi dalam Hikayat Abdullah. -pent. 


> Terdapat kesilapan susunan helaian mukasurat manuskrip. Saya 


ко 


susunkan kembali tetapi dengan disertakan nombor mukasurat 


menurut susunan manuskrip. ~pent. 

Kepada hari dua berlayar dari Melaka ke Riau kepada 
tarikh sanah 1236 kepada dua haribulan Rejab hari Selasa 
selamatlah sampai ke Riau. Maka Tuan Residen membuat 
ikhtiar menyuruhkan sahaya berlayar ke Terengganu di 
dalam perahu Encik Abdul Halim serta ia pinta kepada 
Yang Dipertuan seorang orang, Encik Husain namanya. 
Maka adalah perintah Tuan Residen menyuruhkan kepada 
sahaya memberi belanja makanannya sepuluh rupia di 
dalam riyal yang tersebut di atas itu. Maka sudahlah sahaya 
memberi sepuluh rupia itu. Dan lagi, adalah Encik Husain 
membawa seorang kawannya. 

Maka kepada lima belas haribulan Rejab maka sahaya 
(m/s. 65) berlayarlah dari negeri Riau ke Terengganu. 
Tujuh hari di laut, kepada dua likur hari bulan, sampailah 
ke Terengganu. Maka serta sampai, maka sahaya 
persembahkan surat kepada Yamtuan Muda dan kepada 
Yamtuan Besar serta meminta tolong ikhtiar carikan segala 
kitab yang tersebut itu seperti maksud Tuan Raja Muda 
Adriaan Koek dalam Melaka. Maka jawab Yamtuan Muda 
dan Yamtuan Besar serta Encik Wan Mansur, “Boleh kita 
ikhtiarkan seberapa bolehnya.” 

Maka sahaya pun adalah tiga hari memohonkan 
periksa. Ke bawah Duli Yamtuan keduanya serta Encik 
Wan Mansur jawab, “Lagi kita menyuruh mencarikan, sebab 
kerana sudah ditulakan dan ditegahkan oleh guru kita, Tuan Haji 
Abdul Kadir, jangan membaca hikayat-hikayat raja yang dahulu kala. 
Sebab itu tiadalah berketahuan perginya hikayat di dalam Terengganu 
ini. Ada yang membakar, ada yang dibawanya ke negeri lain. Maka 
sekarang tiadalah boleh kita ikhtiarkan.” 

Di dalam pada itupun, maka sahaya ikhtiarkanlah 
seboleh-boleh mencari kitab. Maka dapatlah satu kitab 

Hang Tua” serta kisah Raja-raja Melayu dalamnya 
satu bab, berjilid. Harganya dibeli tiga belas ringgit. 
Kemudian daripada itu, lagi dapat kitab Seri Rama satu 
bab besar. Maka sahaya beli. Harganya dua belas ringgit. 
Kemudian lagi dapat pula kitab Kobat Lela Indera, dua 
bab. Harganya sembilan belas ringgit. Dan lagi, dapat kitab 
cetera Gangga Sakti, dua bab besar. Harganya enam belas 
ringgit. Kemudian lagi dapat dicari kitab Juz Akalin(?), satu 
bab. Harganya lima ringgit, menjadi semuanya sebelas bab. 
Jumlah harganya yang sembilan bab itu delapan puluh 
empat ringgit. 

Kemudian daripada itu, kepada enam belas haribulan 
Sya'ban sahaya pun berlayarlah dari Terengganu. (m/s. 
64) Kepada sembilan likur haribulan sampailah ke Riau. 
Dan kepada delapan haribulan Ramadhan sahaya pun 
berlayarlah dari Riau ke Lingga. Kepada empat belas 
haribulan sampai ke Lingga. Serta sampai di Lingga maka 
sahaya pun sembahkanlah surat daripada Tuan Raja Muda 
kepada Tuan Sunan Abdul Rahman serta meminta tolong 
ikhtiarkan segala maksud Tuan Raja Muda yang boleh 
sahaya dapat kitab-kitab. 

Kemudian, maka sahaya pun pergi mendapatkan 
Engku Syed Muhammad Zain meminta tolong ikhtiarkan 
seberapa boleh dapat kitab dibeli atau yang boleh diapakan 
menyalin yang boleh segera sahaya kembali pulang ke 


27 Perbahasan mengenai sebutan Hang Tuah atau Hang Tuha/ 
Tua telah menjadi polemik hangat antara Prof. Ahmat Adam dan 
pihak-pihak yang berseberangan pendapat dengan beliau. Namun 
dalam tulisan tangan Abdul Kadir ini jelas sekali ianya Hang Tua, 
bukannya Hang Tuah. Para pembaca boleh melihatnya dalam 
lampiran manuskrip yang disertakan bersama perumian ini. 


Wallahu a’lam. -pent. 

Melaka mendapatkan kepada Tuan Besar Raja Melaka 
serta mendapatkan ‘Tuan Raja Muda. Dan lagi, sahaya 
pergi mendapatkan Dato’ Siliwatang dan mendapatkan 
Tengku Besar, putera Tuan Sultan. 

Seboleh-boleh sahaya menjalankan juga pekerjaan 
Tuan Besar. Di dalam itu, sahaya pun mendapat uzur 
dengan kesakitan. Dan beberapa kali sahaya bermohon 
hendak berlayar ke Riau maka Dato’ Siliwatang 
menahankan hendak juga mencarikan seberapa bolehnya 
kitab dan hikayat, hendak diberinya. 

Kemudian, di dalam menanti itu maka sahaya 
ikhtiarkan meminjam surat orang akan hendak 
menyalinnya. Maka dapatlah empat kitab diapakan 
menyalinnya. Pertama, kitab Faraid hukum pusaka. 
Besar satu diupahkan lima riyal. Keduanya, Hikayat 
Pelanduk Jenaka, diupahkan tiga riyal. Dan ketiga, Ilmu 
Falak, diupahkan tujuh suku ringgit. Keempatnya, kitab? 
diupahkan tiga riyal, menjadi jumlahnya tiga belas riyal. 
Kemudian dibeli satu kitab, harganya delapan riyal. 

Kemudian daripada itu, maka sahaya pohonkan 
kepada Tengku Syed Muhammad Zain kitab berapa 
seboleh-bolehnya. Maka diberinya sembilan (m/s. 67) kitab 
dengan tiada berharga. Kemudian lagi sahaya pohonkan 
kepada Tuan Sultan Abdul Rahman, maka dapatlah 
dua kitab. Kemudian sahaya meminta tolong kepada 
Dato' Siliwatang ikhtiar mencarikan kitab hikayat. Maka 
dapatlah dua buah kitab dengan tiadalah ia mengambil 
harganya. 

Kemudian lagi, sahaya meminta tolong kepada 
Tengku Besar, putera Tuan Sultan. Maka didapatnya satu 


* Tidak dinyatakan di sana nama kitab atau kitab tentang apa. —pent. 

kitab, diberinya dengan tiadalah ia mengambil harganya, 
menjadi jumlahnya segala karunia Raja-raja Lingga dan 
Terengganu enam belas kitab yang tiada berharga”. Dan 
upah menyalin jumlahnya empat belas kitab menjadi 
jumlahnya sembilan puluh tujuh ringgit. 

Kemudian daripada itu, kepada empat belas haribulan 
Zulkaedah, sahaya berlayarlah daripada Lingga ke Riau. 
Enam hari di jalan, diberi Allah selamat sampai ke Riau. 
Maka serta sampai ke Riau, maka sahaya pun pergilah 
mendapatkan ke bawah Duli Yang Dipertuan Muda serta 
memohonkan kitab kerana titah Yang Dipertuan kepada 
sahaya, “Berbalik dari Lingga ke Riau, boleh kita ikhtiarkan 
memberi empat buah kitab.” Maka jawab Yang Dipertuan 
kepada sahaya, “Sudahlah Tuan Kornbeng Sidpur(?) mengambil 
kitab itu hendak menghantarkan ke Melaka.” Demikian adanya. 

Menjadi jumlah membeli kitab dan upah menyalin 
seratus dua ringgit tiga suku. 


kakak 


Bahawa ini fasal pada menyatakan segala belanja 
yang keluar daripada tangan sahaya. Pertama-tama, di 
dalam Melaka, hendak berlayar: Adalah membeli sebuah 
peti akan hendak mengisi perkakas dan riyal daripada 
Tuan Besar. Harganya dua ringgit setali”. Kemudian, 
adalah membeli bekalan berlayar: membeli beras dan 
minyak (m/s. 66) dan ayam dan sayur-sayur, sirih pinang, 
tembakau dan segala yang patut makanan bekal di laut 
sekalian dan membayar sewa sampan ke laut mendapatkan 


22 Yakni yang diberi percuma. —pent. 
5° Dua puluh lima sen. —pent. 

keci; jumlahnya delapan ringgit tiga suku. Kemudian 
maka adalah sahaya membayar seorang orang juru masak 
dan melihat segala perkakas, diberi gaji pada sebulan tiga 
ringgit. Diberi gaji di Melaka sebulan gaji, tiga ringgit, 
menjadi jumlahnya belanja berlayar dan membeli peti dan 
membayar gaji tiga belas ringgit tiga suku setali. 

Kemudian berlayarlah ke Riau lima hari, diberi Allah 
sampailah ke Riau. Serta sampai ke Riau, maka Tuan 
Residen membuat ikhtiar kepada Yang Dipertuan Muda 
dan Engku Syed menyuruhkan kepada sahaya serta Encik 
Abdul Halim dan Encik Husain orang Yang Dipertuan 
Muda berlayar ke Terengganu. Kemudian, maka Tuan 
Residen menyuruh memberi belanja kepada orang Yang 
Dipertuan kepada sahaya. Sahaya memberi sepuluh rupia. 

Kemudian, maka sahaya sekalian berlayarlah dari 
Riau ke Terengganu tujuh hari, diberi Allah sampailah ke 
Terengganu. Dan selama duduk di Terengganu kemudian 
berlayar sampai ke Riau, belanja Yang Dipertuan makan 
minum di atas sahaya. Kemudian adalah Encik Abdul 
Halim meminjam kepada sahaya tujuh kali, jumlahnya 
enam belas ringgit setengah. 

Kemudian, adalah Encik Husain mengambil wang 
kepada sahaya dengan setahu Encik Abdul Halim; ia 
mengambil dua belas ringgit. Dan pada ketika hendak 
berlayar, maka kekurangan beras. Maka adalah sahaya 
membelikan beras sepikul makanan anak perahu; harganya 
lima suku ringgit. Menjadi jumlahnya ambilan orang yang 
tersebut itu tiga puluh empat ringgit suku (m/s. 69) menjadi 
jumlahnya fasal belanja dari Melaka ke Riau dan membeli 
kitab di Terengganu dan menyalin dan membeli kitab 
di Lingga dan ambilan Encik Abdul Halim dan ambilan 

Encik Husain. 

Dan lagi, adalah sahaya memberi hadiah di 
Terengganu, memuliakan nama Tuan Raja Muda 
kepada Yang Dipertuan Muda, sekayu kelamkari"' pelikat 
harganya ambilan sahaya, empat ringgit. Dan kepada Yang 
Dipertuan Besar sekayu hadiah, harganya empat ringgit. 
Dan lagi, adalah sahaya memberi hadiah di Lingga kepada 
Dato' Siliwatang dua kayu kelamkari, jumlah harganya 
delapan ringgit; menjadi jumlahnya harga kelamkari empat 
kayu itu enam belas ringgit. Menjadi jumlahnya segala fasal 
yang tersebut ini seratus lima puluh tiga ringgit. 

Dan lagi, adalah sahaya terpakai riyal itu membelikan 
kain sutera benang emas tiga helai dan jumlah harganya 
tiga puluh enam ringgit setengah. Dan adalah lagi membeli 
kepiah/kopiah satu di Lingga, setengah ringgit. Akhir 
jumlahnya, seratus sembilan puluh ringgit. Dan yang 
sudahlah sahaya menyerahkan kepada Tuan Raja Muda 
riyal tunai dua ratus ringgit. 

Kira-kira berpakai di dalam negeri Riau berlebih- 
lebih daripada kira-kira Melaka di dalam dua ratus ringgit 
berlebih setengah empat ringgit. Dan ditolak sekalian fasal 
yang tersebut itu, tinggal lagi baki adanya di atas sahaya 
riyal Tuan Besar Raja Melaka seratus setengah tujuh 
ringgit. Dan lagi, yang sah adanya dapat sahaya ikhtiarkan 
segala kitab banyaknya tiga puluh kitab. 

(m/s. 63) Kira-kira riyal itu daripada belanja yang 
di atas itu dan belanja pelayarannya serta dengan dirinya 
yang dalam pekerjaan itu kepada Government. Dan lagi 
hendaklah dijalankannya membuat pekerjaan itu seboleh- 
boleh dengan segeranya pulang. Itulah adanya. 


*! Sejenis kain cita berwarna. —pent. 

Termaktub surat ini dalam Melaka kepada tiga 
haribulan April tahun Holanda sanah 1821. 


[Tamat] 


KKK 

[SURAT SULTAN AHMAD TAJUDIN 
HALIM SYAH KEPADA GABENOR 
BONHAM] 


(m/s. 74) Menyurat kasih sayang tulus ikhlas muafakat 
yang tiada berkesudahan selagi ada peredaran cakrawala 
matahari dan bulan daripada Sultan Ahmad ‘Tajudin 
Halim Syah barang disampaikan oleh Tuhan Sarwa 
Alam Sekalian apalah kiranya datang kehadapan majlis 
sahabat beta, Tuan Berhormat Gabenor Bonham yang 
ada memegang perintah tiga buah negeri, iaitu Singapura, 
Pulau Pinang dan Melaka, yang sangat arif bijaksana, 
budiman, berkasih-kasihan dan bertolongan, kemasyhur 
kepujian kepada sekalian sahabat handai dan taulannya 
karib dan ba'id. 

Wa ba'dah daripada itu, 

Beta nyatakan adalah negeri Kedah itu negeri beta. 
Maka segala yang pergi berbuat pekerjaan yang tiada 
dengan setahu beta itu orang yang jahatlah. Jika anak beta 
sekalipun, yang tiada mau menengar kata beta itu, jahatlah 
juga. Maka beta hendak ikhtiarkan kerana beta duduk di 
tempat Kompeni, dengan sebab itu maka inilah beta pinta 
tolong sama Kompeni orang yang pergi berbuat pekerjaan 
itu melainkan Kompenilah yang boleh halaukan segala 
orang itu, jangan masuk kejahatan itu atas pada nama 
beta. Kerana beta sudah tuha, pekerjaan yang tiada dipatut 
tiadalah sampai hemat beta, maka beta ini sebelum datang 
pada jawapan surat-surat beta dari Benggala dan Eropah 
itu, maka beta pun tiada mau lagi hendak membuat 

pekerjaan itu. 

Syahdan adalah fikiran hati beta ada juga orang 
dalam Pulau Pinang itu yang menolong senjata ubat peluru 
dan belanja, maka boleh sekaliannya pergi berbuat kerja 
kejahatan ke dalam negeri Kedah itu, memberi jahat nama 
beta kepada Kompeni. Maka tempat inilah harap beta 
sama sahabat beta halusi supaya tentu sekalian perintahnya 
boleh lepas sungguh-sungguh Kompeni akan beta. Inilah 
beta nyatakan. 

Perbuat surat: Tiga belas haribulan Rejab, hari Selasa, 
1254. Tamat. 


жж 


38 


[SURAT TUAN BONHAM KEPADA CHAO 
PHRAYA PHRAK KLAN] 


(m/s. 80) Bahawa ini surat kasih sayang tulus ikhlas yang 
tiada berkesudahan selagi ada peredaran cakrawala 
matahari dan bulan, daripada kita Tuan Bonham yang 
ada memerintahkan tiga buah negeri, iaitu Pulau Pinang 
dan Singapura dan Melaka, barang diwasalkan oleh Tuhan 
Sarwa Alam Sekalian apalah kiranya kepada sahabat kita 
Chao Phraya Phrak Klan, iaitu bendahara raja negeri Siam 
yang sangat arif bijaksana pada hal melakukan berkasih- 
kasihan, pandai mengambil hati sekalian sahabat handai 
dan taulan dekat dan jauh. 

Waba'dah dari itu ehwal, 

Adalah dari hal Kedah, kemudian daripada lima 
haribulan Mac Inggeris itu, tetapi kita sudah minta kepada 
tuan hantar yang kita ketahui sahabat kita ada percaya 
kepadanya supaya boleh ia beritahu kepada sahabat kita 
pekerjaan yang pada fikiran kita patut diperintah oleh 
Siam dari hal negeri Kedah yang kecil-kecil itu. Lagi, 
pada bicara kita, maka negeri itu selalu mendatangkan 
kesusahan dan belanja-belanja besar kepada sahabat kita. 

Tetapi bukannya perintah Kedah atau perkara 
Kedah kehendak yang kita tuliskan sekarang, melainkan 
memberitahu kepada sahabat kita bahawa ada kita 
menengar khabar mengatakan (m/s. 81) perniagaan di 
antara negeri Murmin(?) dengan orang Shan yang di negeri 
Zimi(?) telah dilarangkan oleh perintah Siam, lagi tiada 
orang itu mendapat hukum pergi ke jajahan Tanaserim 

membawa lembu dan perkara lain-lain dagangan yang 
diperbuat seperti selama adanya. 

Adapun kita inilah menteri raja Inggeris yang dekat 
dengan Siam, dan sehari-hari kita melihat kapal-kapal raja 
Siam datang ke mari serta kita terima akan dia dengan 
tiada menyusahi dia. Lagipun telah kita memberi 
penolongan akan mengalaukan orang Melayu dari 
dalam Kedah. Lagi kita sangat menaruh sukacita supaya 
jangan berputusan kepada sahabat-bersahabat di antara 
sahabat kita dengan kita yang ada sekarang ini. 

Tetapi, kita mengingatkan kepada sahabat kita akan 
perjanjian yang telah diperbuat oleh Kapitan Burney 
antara Siam dengan Inggeris itu, kedua pihaknya patut 
memegang dan mengikut atas perkara yang harus, 
bukannya Inggeris sahaja yang menanggung perkara itu, 
melainkan Siam pun bersama telah berjanji membuat 
perkara yang patut. Maka perkara itulah yang kita 
mengingatkan kepada sahabat kita. 

Dan lagi, kita memberi tahu kepada sahabat kita 
jikalau perintah Siam tiada menerima orang Inggeris 
dan tiada memberi berniaga seperti selamanya di antara 
orang Shan dengan orang Inggeris di negeri Tanaserim 
dan jikalau perintah Siam lupa akan penolongan yang 
telah ditolongi oleh perintah Inggeris akan mendapat 
negeri Kedah, maka jikalau perintah Siam membuat yang 
demikian itu maka lepaslah perintah Inggeris daripada setia 
itu dan tiada memberi tolongan lagi apakala dipinta oleh 
perintah Siam adanya. 

Maka dengan sebab dekat negeri Siam itu dengan 
Pulau Pinang dan Singapura dan Melaka, tiga buah negeri 
itu, kita yang disuruh oleh pegawai Inggeris yang besar, 

maka sebab itu kita sebutkan sekali lagi (m/s. 82) jika kekal 
kepada sahabat-bersahabat yang telah lama mendatangkan 
faedah kepada Siam dan Inggeris. Akan tetapi jikalau 
perintah Siam dalam negeri Shan itu tiada menjalankan 
perniagaan seperti selamanya di antara jajahan Shan itu 
dengan negeri Murmin, dan jikalau ia tiada membenarkan 
berjual beli segala binatang seperti selamanya, maka jikalau 
demikian nescaya perintah Inggeris fikir dalam hatinya 
sesungguhnya perbuatan perintah Siam itu membalaskan 
dengan yang buruk akan penolongan dengan besar hatinya 
akan mendapat Kedah yang telah diketahui oleh sahabat 
kita itu. 

Maka adalah sebabnya kita telah memberi penolongan 
itu kerana kita ingat akan perjanjian itu. Maka pegawai 
yang besar pada kita dia pun telah fikir demikian serta 
ia berkenan akan perbuatan kita itu. Akan tetapi, kalau 
pegawai yang lagi besar di negeri Benggala itu, maka 
jikalau ia dapat ketahui akan pembalas dengan keburukan 
itu akan penolongan kita itu, nescaya ia berkata bahawa 
perjanjian itu jikalau perintah Siam boleh mengubahkan, 
perintah Inggeris pun boleh mengubahkan; dan tiada 
lagi ia memberi hukum akan pegawai yang dibawahnya 
seperti kita ini memberi penolongan kepada perintah Siam 
apakala dipintanya adanya. 

Maka sebab pun kita memberitahu hal ini kepada 
sahabat kita sekarang kerana kita harap akan diberi hukum 
oleh raja Siam dengan segeranya akan menjalankan 
perniagaan di antara jajahan-jajahan dan negeri Shan itu 
dengan negeri Murmin dengan tiada menyusahkan dan 
menggendalakan perniagaan itu. Maka haraplah kita akan 
segera kita boleh menengar khabar darihal pekerjaan ini 

daripada sahabat kita, supaya boleh kita beritahu kepada 
orang yang lagi besar daripada kita di negeri Benggala itu 
bahawa tiada diberputusan kepada sahabat-bersahabat di 
antara Siam dengan Inggeris adanya. 

Tersurat di negeri Pulau Pinang pada sembilan belas 
haribulan Disember 1839. 


[Tamat] 


KKK 


Tamat perumian manuskrip ini oleh Arsyad bin Mokhtar 
pada 05 September 2019, Khamis, 7:11 petang 
di Pendang, Kedah Darul 
Aman 
9 

Beat را و توبن را‎ Sele 
APP Wake 

le NI 5‏ فا ی نکن واه امن 
تات ج و ٹن ارام مایا نوا BZ‏ 
دانتا ام ا ا ا تاره از 
р‏ رادا Po‏ ری \ е‏ 
ات اہ IÓ‏ 
وشل دک وارلا کت 
OPN AEH Ppap!‏ دی 
ед‏ 2ئ 
7 ور ве NE Д а‏ 
اکن لو ےکی دز lee‏ و را رفن یفن za‏ 
ARS‏ ان نے 7 
7 20ت 
سک یبر PEA ELS AN‏ کس وه 
Da‏ ر ر راز ما 
uy‏ و میم وو رن رد AAA‏ دا 
‚О‏ 


AN I 
wy 7 27 ا وو د یت را را‎ 
تد ان‎ 


E ون‎ in 20 


رد رک ولوینو ف IE‏ 


74 


